**ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **ΑΡΙΘΜ.ΠΡΩΤ: 10508**

 **Λιβαδειά 4 /6/2020**

**ΑΠΟΣΠΑΣΜΑ**

Από το πρακτικό της αριθμ.2020-9ης Τακτικής Συνεδρίασης

 του Δημοτικού Συμβουλίου Λεβαδέων

Αριθμός απόφασης  **77**

 **ΘΕΜΑ:** **Υποχρεωτική έγκριση της 7ης αναμόρφωσης προϋπολογισμού τρέχουσας χρήσης , για την πρόσληψη προσωπικού πέντε (5) ατόμων ΥΕ καθαριστών /καθαριστριών με σχέση εργασίας ιδιωτικού δικαίου διάρκειας δύο (2) μηνών για την αντιμετώπιση των αρνητικών συνεπειών της εμφάνισης κορωνοϊού COVID-19 και της ανάγκης περιορισμού της διάδοσής του**

 Στη Λιβαδειά σήμερα την 1η Ιουνίου 2020, ημέρα Δευτέρα και ώρα 19:00 μ.μ συνήλθε **με τηλεδιάσκεψη**  το Δημοτικό Συμβούλιο του Δήμου Λεβαδέων κατ ΄εφαρμογή : **α)** των διατάξεων τουάρθρου 10 παρ. 1 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», **β)** της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19» και **γ)**) της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» **δ)** της με αριθμ. πρωτ. 1822/16-03-2020 (ΑΔΑ: ΨΕΚ946ΜΤΛΠ-004) εγκυκλίου του Υπουργείου Ψηφιακής Διακυβέρνησης «Παροχή διευκρινήσεων και οδηγιών σχετικά με την εφαρμογή της υπηρεσίας τηλεδιάσκεψης e:Presence.gov.gr» και ύστερα από την από **9851/28-5-2020**   έγγραφη πρόσκληση του Προέδρου του Δημοτικού Συμβούλου κ. Μητά Αλέξανδρου, η οποία επιδόθηκε ηλεκτρονικά σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

 Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 25 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Κυπραίος Χρήστος |
|  |  Μητάς Αλέξανδρος | 2  |  Φορτώσης Αθανάσιος |
|  | Τσεσμετζής Εμμανουήλ  | 3 |  Γαλανός Κων/νος  |
|  | Δήμου Ιωάννης  | 4 | Παπαϊωάννου Λουκάς  |
|  | Αποστόλου Ιωάννης | 5 |  Μπαρμπέρης Νικόλαος  |
|  | Σάκκος Μάριος  | 6 | Πλιακοστάμος Κων/νος  |
|  | Νταντούμη Ιωάννα  | 7 |  Χέβα Αθανασία (Νάνσυ) |
|  | Καράβα Χρυσοβαλάντου Βασιλική (Βάλια)  | 8 | Σπυρόπουλος Δημοσθένης |
|  | Μερτζάνης Κων/νος  |  | Αν και κλήθηκαν νόμιμα |
|  |  Γιαννακόπουλος Βρασίδας  |  |  |
|  | Σαγιάννης Μιχαήλ  |  |  |
|  | Πούλου Γιώτα  |  |  |
|  | Τόλιας Δημήτριος  |  |  |
|  | Καπλάνης Κων/νος  |   |  |
|  |  Τζουβάρας Νικόλαος  |  |  |
|  | Καράλης Χρήστος  |  |  |
|  | Κοτσικώνας Επαμεινώνδας  |  |  |
|  | Αρκουμάνης Πέτρος   |  |  |
|  | Μπράλιος Νικόλαος  |  |  |
|  | Γερονικολού Λαμπρινή  |  |  |
|  | Τσιφής Δημήτριος  |  |  |
|  | Αλεξίου Λουκάς |  |  |
|  | Καραμάνης Δημήτριος |  |  |
|  | Τουμαράς Βασίλειος |  |  |
|  | Κατής Χαράλαμπος  |  |  |

 Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

 Για την τήρηση των πρακτικών της συνεδρίασης παρευρέθηκε η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

 Κατά τη διάρκεια των ερωτήσεων αποχώρησε η δημοτική σύμβουλος της παράταξης «Λαϊκή Συσπείρωση Λιβαδειάς» κα Λαμπρινή Γερονικολού.

Εισηγούμενος το 2Ο θέμα της ημερήσιας διάταξης , ο Πρόεδρος έθεσε υπόψη των μελών του Δημοτικού Συμβουλίου την υπ αριθμ 106/2020 (ΑΔΑ:69ΗΤΩΛΗ-873) Απόφαση της Οικονομικής Επιτροπής, με την οποία, σύμφωνα με τις διατάξεις της παραγράφου 2 του άρθρου  εικοστού τετάρτου - Κατεπείγουσες ρυθμίσεις αρμοδιότητας Υπουργείου Εσωτερικών της Πράξης Νομοθετικού Περιεχομένου (ΠΝΠ) ( ΦΕΚ 64/14.3.2020 τεύχος Α΄ *),* εγκρίθηκε η πρόσληψη προσωπικού συνολικού αριθμού πέντε (5) ατόμων ( πέντε ΥΕ (5) ατόμων ειδικότητας ΥΕ καθαριστών/καθαριστριών με σχέση εργασίας ιδιωτικού δικαίου ορισμένου χρόνου διάρκειας δύο (2) μηνών, για την αντιμετώπιση των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του *,*  και λόγω μη ύπαρξης των ανάλογων πιστώσεων έκανε δεσμευτική εισήγηση προς το Δημοτικό συμβούλιο για αναμόρφωση του προϋπολογισμού τρέχουσας χρήσης σύμφωνα με την οποία:

* Στο σκέλος των εξόδων
1. Γίνεται μείωση ποσού 14.105,00 € από τον Κ.Α. 15/3471.001 «Παροχή υπηρεσιών -εργασιών προς κάλυψη αναγκών για την αποφυγή της διάδοσης του κορωνοιου COVID-19»
2. Δημιουργούνται δυο (2) νέοι Κ.Α. για την μισθοδοσία και τις εργοδοτικές εισφορές πέντε (5) ατόμων ειδικότητας ΥΕ Καθαριστών/Καθαριστριών με σχέση εργασίας ΙΔΟΧ διάρκειας δυο (2) μηνών, προς αντιμετώπιση των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διασποράς του, συνολικού ποσού 14.105,00 €
* Το αποθεματικό παραμένει αμετάβλητο στα 112.986,78 €
* Ο προϋπολογισμός 2020, μετά την παραπάνω αναμόρφωση ανέρχεται στα **27.477.166,05€** περιλαμβανομένου και του αποθεματικού και παραμένει ισοσκελισμένος σύμφωνα με την ΚΥ.Α. **οικ. 55905/29.07.2019.**
* Το σύνολο των δαπανών μη συμπεριλαμβανομένων των χρεολυσίων δεν είναι μεγαλύτερο από το σύνολο των εσόδων αφαιρουμένων των εσόδων από δάνεια.

- Λαμβάνοντας το λόγο *ο* επικεφαλής της δημοτικής παράταξης « Λαϊκή Συσπείρωση Λιβαδειάς» δημοτικός σύμβουλος κ. Κοτσικώνας Επαμεινώνδας είπε ότι δεν υπάρχει αμφιβολία για την ανάγκη πρόσληψης επιπλέον προσωπικού για την αντιμετώπιση της πανδημίας και ειδικότερα σε ότι αφορά τα σχολεία. Δήλωσε ότι θα ψηφίσουν το θέμα με την επιφύλαξη ότι πρέπει να γίνουν προσλήψεις μόνιμου προσωπικού αλλά και για την πιθανότητα μοριοδότησης των ατόμων που θα προσληφθούν με σχέση εργασίας ορισμένου χρόνου σε όποια προκήρυξη ήθελε προκύψει στο μέλλον για κάλυψη των μονίμων αναγκών που υπάρχουν στο Δήμο .

- Απαντώντας ο κ. Δήμαρχος είπε ότι η κρίση έδειξε τις όποιες αδυναμίες προκύπτουν από την έλλειψη προσωπικού και η Δημοτική Αρχή κάνει αγώνα για την πρόσληψη καθαριστριών με μόνιμη σχέση εργασίας.

Το Δημοτικό Συμβούλιο μετά διαλογική συζήτηση και αφού έλαβε υπόψη του:

* Την σε ορθή επανάληψη υπ αριθμ. 106/2020 (ΑΔΑ:69ΗΤΩΛΗ-873) απόφαση της Οικονομικής Επιτροπής , η οποία είχε αποσταλεί ηλεκτρονικά στα email όλων των δημοτικών συμβούλων
* Το υπ΄αριθμ. 9494/26-5-2020 υπηρεσιακό σημείωμα (σε ορθή επανάληψη) της Δ/νσης Οικονομικών.
* Την από 14-3-2020 Πράξη Νομοθετικού Περιεχομένου (ΠΝΠ) «Κατεπείγοντα μέτρα αντιμετώπισης της ανάγκης περιορισμού της διασποράς του κορωνοϊού COVID-19(ΦΕΚ Α΄64).
* Την Πράξη Νομοθετικού Περιεχομένου (ΦΕΚ 42/25.02.2020 τεύχος A’): «Κατεπείγοντα μέτρα αποφυγής και περιορισμού της διάδοσης κορωνοϊού».
* την από 11-3-2020 Πράξη Νομοθετικού Περιεχομένου (Π.Ν.Π) « Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ 55/τ.Α/11-3-2020)
* την με αριθμ. Πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) εγκύκλιο του Υπουργείου Εσωτερικών, και την με αριθμ. Πρωτ 20930/31-3-2020, 40/2020 Εγκύκλιο του Υπουργείου Εσωτερικών (ΑΔΑ: 6ΩΠΥ46ΜΤΛ6-50Ψ) .
* την με αριθμ. πρωτ. 1822/16-03-2020 (ΑΔΑ: ΨΕΚ946ΜΤΛΠ-004) εγκύκλιο του Υπουργείου Ψηφιακής Διακυβέρνησης «Παροχή διευκρινήσεων και οδηγιών σχετικά με την εφαρμογή της υπηρεσίας τηλεδιάσκεψης e:Presence.gov.gr»
* Τη ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης στην τηλεδιάσκεψη
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018 και την παρ. 9 του άρθρου 266 του ν. 3852/2010 όπως ισχύει
* Την μεταξύ των μελών του συζήτηση σύμφωνα με τα πρακτικά.

 **ΑΠΟΦΑΣΙΖΕΙ ΟΜΟΦΩΝΑ**

Εγκρίνει υποχρεωτικά την 7η αναμόρφωση του προϋπολογισμού οικονομικού έτους 2020 ύστερα από τη δεσμευτική εισήγηση – απόφαση αριθμ. 106/2020 (ΑΔΑ:69ΗΤΩΛΗ-873) της Οικονομικής Επιτροπής , για την κάλυψη των δαπανών πρόσληψης προσωπικού πέντε (5) ατόμων , ειδικότητας ΥΕ καθαριστών/καθαριστριών με σχέση εργασίας ιδιωτικού δικαίου ορισμένου χρόνου διάρκειας δύο (2) μηνών, για την αντιμετώπιση των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του, σε εφαρμογή της παρ. 2 του άρθρου  εικοστού τετάρτου - Κατεπείγουσες ρυθμίσεις αρμοδιότητας Υπουργείου Εσωτερικών της Πράξης Νομοθετικού Περιεχομένου (ΠΝΠ) ( ΦΕΚ 64/14.3.2020 τεύχος Α΄ ) ως κατωτέρω:

1. **Μείωση εξόδων**

|  |  |  |  |  |
| --- | --- | --- | --- | --- |
| **Κ.Α.** | **Τίτλος εξόδου** | **Προυπ/σθέντα** | **Αναμόρ-φωση** | **Διαμορφωθέντα** |
| 15/6117.012 | Παροχή υπηρεσιών -εργασιών προς κάλυψη αναγκών για την αποφυγή της διάδοσης του κορωνοιου COVID-19 | 27.371,44  | 14.105,00 | 13.266,44 |
|   | **Σύνολο μείωσης εξόδων** |   | 14.105,00 |  |

**2)**Το ποσό των 14.105,00 € μεταφέρεται στο αποθεματικό (Κ.Α. 9111) το οποίο αυξάνεται ισόποσα.

**3)**Από την πίστωση του αποθεματικού (Κ.Α. 9111) το ποσό των 14.105,00 € μεταφέρεται στο σκέλος των εξόδων για την δημιουργία των παρακάτω κωδικών εξόδων

 **Δημιουργία νέων κωδικών εξόδων**

|  |  |  |  |  |
| --- | --- | --- | --- | --- |
| **Κ.Α.** | **Τίτλος εξόδου** | **Προυπ/σθέντα** | **Αναμόρφωση** | **Διαμορ/θεντα** |
| 70/6041.002 | Αμοιβές εκτάκτων υπαλλήλων για την καθαριότητα των εγκαταστάσεων του δήμου και των σχολικών μονάδων προς αντιμετώπιση εκτάκτων αναγκών λόγω των μέτρων αποτροπής της διασποράς του κορωνοϊού | 0,00 €  | 11.000,00 € | 11.000,00 € |
| 70/6054.002 | Εργοδοτικές εισφορές εκτάκτων υπαλλήλων για την καθαριότητα των εγκαταστάσεων του δήμου και των σχολικών μονάδων προς αντιμετώπιση εκτάκτων αναγκών λόγω των μέτρων αποτροπής της διασποράς του κορωνοϊού | 0,00 €  | 3.105,00 € | 3.105,00 € |
|  | **Σύνολο αύξησης εξόδων** |  | **14.105,00 €** |  |

**4)** Από την εν λόγω αναμόρφωση του προϋπολογισμού το αποθεματικό **παραμένει σταθερό**  στα **112.986,78 €.**

**5)** Ο προϋπολογισμός 2020, μετά την παραπάνω αναμόρφωση ανέρχεται στα **27.477.166,05€** περιλαμβανομένου του αποθεματικού και παραμένει ισοσκελισμένος σύμφωνα με την ΚΥ.Α. **οικ. 55905/29.07.2019.** Το σύνολο των δαπανών μη συμπεριλαμβανομένων των χρεολυσίων δεν είναι μεγαλύτερο από το σύνολο των εσόδων αφαιρουμένων των εσόδων από δάνεια.

**Το Δ.Σ. εξουσιοδοτεί τον Δήμαρχο να υποβάλλει στον Συντονιστή της Αποκεντρωμένης Διοίκησης Θεσσαλίας – Στερεάς Ελλάδας επικυρωμένο αντίγραφο της απόφασης αυτής.**

**Η απόφαση πήρε τον αριθμό 77/2020**

 **Ο Πρόεδρος του Δ.Σ.**

 **Μητάς Αλέξανδρος**

 **ΤΑ ΜΕΛΗ**

|  |  |
| --- | --- |
| Καλογρηάς Αθανάσιος |  ΠΙΣΤΟ ΑΠΟΣΠΑΣΜΑ |
| Τσεσμετζής Εμμανουήλ |  Λιβαδειά αυθημερόν  |
| Δήμου Ιωάννης  |  Ο Δήμαρχος Λεβαδέων |
| Αποστόλου Ιωάννης |  |
| Σάκκος Μάριος  |  ΙΩΑΝΝΗΣ .Δ. ΤΑΓΚΑΛΕΓΚΑΣ |
| Νταντούμη Ιωάννα  |   |
| Καράβα Χρυσοβαλάντου Βασιλική (Βάλια)  |  |
| Μερτζάνης Κων/νος  |  |
|  Γιαννακόπουλος Βρασίδας  |  |
| Σαγιάννης Μιχαήλ  |  |
| Πούλου Γιώτα  |  |
|  Καπλάνης Κων/νος  |  |
| Τόλιας Δημήτριος  |  |
|  Τζουβάρας Νικόλαος  |  |
| Καραλής Χρήστος  |   |
| Κοτσικώνας Επαμεινώνδας |  |
| Αρκουμάνης Πέτρος   |  |
| Μπράλιος Νικόλαος |  |
| Τσιφής Δημήτριος |  |
| Αλεξίου Λουκάς |  |
| Καραμάνης Δημήτριος |  |
| Τουμαράς Βασίλειος |  |
| Κατής Χαράλαμπος  |  |